Marianne Thyssen

Marianne Leonie Petrus Thyssen (født 1956) er en belgisk politiker, som representerer det flamske kristendemokratiske partiet CD&V. Hun var medlem av Europaparlamentet fra 1991 til 2014 og belgisk EU-kommissær i Juncker-kommisjonen fra 2014 til 2019.

Marianne Thyssen vokste opp som ett av tre barn i en bakerfamilie i Sint-Gillis-Waas.Marianne Thyssens internettside  besøkt 4. oktober 2014 Hun gikk på skole i Wachtebeke og Sint-Niklaas og studerte deretter jus på Katholieke Universiteit Leuven (KUL) hvor hun også var vitenskapelig assistent. Hun har arbeidet som juridisk rådgiver og senere generalsekretær for kristelig forbund for små og mellomstore bedrifter. 

Sine første politiske erfaringer fikk Thyssen som medarbeider i Belgias helsedepartement. Hun ble i 1991 for første gang innvalgt i Europaparlamentet og gjenvalgt i 1994, 1999, 2004 og 2009.Europaparlamentets internettside besøkt 4. oktober 2014  Hun var nestleder i Det europeiske folkepartiet fra 2004 til 2009.

Thyssen var partileder i Christen-Democratisch en Vlaams fra 2008 til 2010. Hun har også vært kommunepolitiker i Oud-Heverlee.

 Referanser 

 Eksterne lenker 



Kategori:Belgiske politikere
Kategori:Belgiske medlemmer av Europaparlamentet
Kategori:Europakommissærer
Kategori:Personer fra distriktet Sint-Niklaas